У яго кнізе былі сабраны не толькі рэцэпты, але і парады па афармленні ды арганізацыі эфектнай падачы страў. Даволі падрабязна кухар распавядаў пра тое, як здзівіць гасцей, стымуляваць іх уяўленне і густ. Асабліва мне спадабалася апісанне “прыдатнага да сваёй справы кухара”: “...Будзе ён з прычасанай галавой, з паголенай галавой, рукамі памытымі і пазногцямі чыстымі; фартух — белы, на спадніцу падобны; несварлівы, цвярозы, сціплы; з паходкай лёгкай; густы вельмі добра разумеў, прыправы ведаў ды разумеў у іх патрэбе...”